Ive

Ive () on kuusijäseninen eteläkorealainen tyttöyhtye, jonka perusti Starship Entertainment vuonna 2021. Yhtyeeseen kuuluvat jäsenet Yujin, Gaeul, Rei, Wonyoung, Liz ja Leeseo. Ive julkaisi ensimmäisen singlealbuminsa "Eleven" 1. joulukuuta 2021.
Historia.
Ennen uran alkua.
Yujin ja Wonyoung osallistuivat Mnetin ohjelmaan "Produce 48" vuonna 2018, jossa he sijoittuivat viidennelle ja ensimmäiselle sijalle. He olivat osana Iz*One -yhtyettä, johon parhaiten sijoittuneet jäsenet pääsivät. Yhtye lopetti toimintansa huhtikuussa 2021.
Yhtyeen muodostus ja "Eleven" (2021).
Starship Entertainment ilmoitti uudesta tyttöyhtyeestään marraskuussa 2021. Yhtyeen jäsenet paljastettiin seuraavina päivinä, ja he olivat Yujin, Gaeul, Wonyoung, Liz, Rei ja Leeseo. Marraskuun 8. päivä Strarship ilmoitti, että yhtye tulisi debytoimaan joulukuussa. Ive julkaisi singlealbumin "Eleven", joka sisälsi samannimisen singlen ja kappaleen ”Take It”. Yhtye esiintyi ensimmäisen kerran KBS2:n musiikkiohjelmassa "Music Bank" singlellä ”Eleven”. Single sijoittui hyvin eri musiikkilistoilla.
Yhtye voitti ensimmäisen musiikkipalkintonsa viikko singlealbumin julkaisun jälkeen MBC:n musiikkiohjelmassa "Show Champion", tehden heistä ensimmäisen tyttöyhtyeen, joka on voittanut niin nopeasti palkinnon debyytin jälkeen. ”Eleven” nousi Spotifyn "Viral Top 50" -listan neljänneksi 27. joulukuuta ja "Global Top 200" -listan sijalle 95. Singlen musiikkivideo oli myös Koreassa YouTuben katsotuin video kahden viikon ajan.
"Love Dive" ja "After Like" (2022).
Tammikuussa 2022 Ive nimettiin vuoden 2022 odotetuimmaksi k-pop-artistiksi. Yhtye julkaisi toisen singlealbuminsa "Love Dive" 5. huhtikuuta. Singleen liittyvästä TikTok-haasteesta tuli äärimmäisen suosittu, ja saavutti yli 200 miljoonaa katselukertaa. Single menestyi muutoinkin hyvin. Singlen musiikkivideo ylitti 100 miljoonan katselukerran 15. kesäkuuta.
Elokuussa yhtye julkaisi kolmannen singlealbuminsa "Atfer Like".
Ive julkaisi japaninkielisen version debyyttisinglestään ”Eleven” 19. syyskuuta.
"I've IVE ja I've Mine" (2023).
Huhtikuussa 2023 Ive julkaisi ensimmäisen kokonaisen studioalbuminsa nimeltä "I've IVE". Albumi sisältää 11 kappaletta, mukaan lukien pääsinglen "I am" ja ennakkojulkaisun "Kitsch". Albumi myi huimat 1,3 miljoonaa kopiota ensimmäisen viikon aikana, tehden siitä yhtyeen neljännen ykkösalbumin. 2023 Melon Music Awardseissa "I've IVE" voitti vuoden albumin palkinnon. 
Lokakuussa 2023 Ive teki paluun uudella minialbumillaan, nimeltään I've Mine. Kyseinen albumi on ryhmän toinen EP, sisältäen kuusi kappaletta; pääsingleinään "Either Way", "Off the Record" ja "Baddie". "Either Way" ja "Off the Record" olivat albumin ennakkojulkaisusinglejä. Albumi myi 1,7 miljoonaa kopiota viikon aikana. Se oli myös yhtyeen kolmas albumi, joka saavutti yli miljoonan kopion myynnin. Kriitikot pitivät albumia hyvänä, minkä todistaa myös Golden Disk Awardseissa voitettu Bonsang (Best Album, suom. paras albumi).
"I've Switch" (2024-).
"I've Switch" on huhtikuussa 2024 julkaistu yhtyeen kolmas EP. Albumi sisältää kaksi pääsingleä, "Heya" ja "Accendio". Musiikkivideon "Heya" sai jo albumin julkaisupäivänä, kun taas "Accendio" sai sellaisen 15. toukokuuta, pari viikkoa albumin julkaisusta. EP:n kolmannen kappaleen ("Blue Heart") on sanoittanut kokonaan yhtyeen jäsen Wonyoung. I've Switch myi yhteensä 1,3 miljoonaa kopiota ensimmäisen viikon aikana.
Jäsenet.
Yhtyeen jäsenet: